hotchpotch/miracl-hf-unified huggingface dataset:
Commonwealth Bank
Commonwealth Bank eli Commonwealth Bank of Australia on australialainen pankki. Konsernin kotipaikka on Sydney ja sen osake noteerataan Australian pörssissä (ASX).
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla Commonwealth Bank oli vuonna 2016 sijalla 58 ollen samalla Australian suurin pörssiyritys. Pankin markkina-arvo oli 99,2 miljardia Yhdysvaltain dollaria (toukokuussa 2016) ja liikevaihto 33,1 miljardia USD (2015). Vuoden 2015 lopussa suurpankin henkilökuntaan kuului lähes 46 000 ihmistä.
Taseensa perusteella (656,64 mrd. USD) pankki luokiteltiin vuonna 2016 maailman 45. suurimmaksi julkisesti noteeratuksi pankiksi.
Yhdysvaltalainen Global Finance Magazine luokitteli pankin Australian turvallisimmaksi pankiksi vuonna 2016. Suurten luottoluokittajien pankille antamat luottoluokitukset olivat AA- (Fitch), Aa2 (Moody's) ja AA- (S&P). Sama lehti arvioi Commonwealth Bankin syksyllä 2016 maailman 9. turvallisimmaksi liikepankiksi.
Commonwealth Bankin suurimmat osakkeenomistajat vuonna 2013 olivat HSBC Custody Nominees (Australia) Limited (14,80 %), JP Morgan Nominees Australia Ltd (11,57 %), National Nominees Limited (8,5 %) ja Citicorp Nominees Pty Limited (4,47 %).
United Overseas Bank
United Overseas Bank (UOB) on Singaporen suurimpia pankkeja.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla United Overseas Bank oli vuonna 2016 sijalla 332 ollen samalla 4. suurin singaporelainen pörssiyritys. Pankin markkina-arvo oli 23,4 miljardia Yhdysvaltain dollaria (toukokuussa 2016) ja liikevaihto 7,7 miljardia USD (2015). Vuoden 2015 lopussa suurpankilla oli palveluksessaan noin 26 000 ihmistä.
Taseensa perusteella (222,64 mrd. USD) pankki luokiteltiin vuonna 2016 maailman 96. suurimmaksi julkisesti noteeratuksi pankiksi.
Global Finance Magazine luokitteli pankin Singaporen kolmanneksi turvallisimmaksi pankiksi vuonna 2016. Se katsottiin maailman 6. turvallisimmaksi liikepankiksi samana vuonna.
OCBC Bank
OCBC Bank eli Oversea-Chinese Banking Corp. Ltd on Singaporen suurimpia pankkeja.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla OCBC Bank oli vuonna 2016 sijalla 286 ollen samalla Singaporen toiseksi suurin pörssiyritys. Pankin markkina-arvo oli 28,6 miljardia Yhdysvaltain dollaria (toukokuussa 2016) ja liikevaihto 8,75 miljardia USD (2015). Vuoden 2015 lopussa suurpankin palveluksessa oli noin 29 800 ihmistä.
Taseensa perusteella (274,9 mrd. USD) OCBC Bank luokiteltiin vuonna 2016 maailman 82. suurimmaksi julkisesti noteeratuksi pankiksi.
Global Finance Magazine luokitteli pankin Singaporen toiseksi turvallisimmaksi ja maailman 5. turvallisimmaksi liikepankiksi vuonna 2016.
DBS Bank
DBS Bank on holdingyhtiö DBS Group Holdingsin käyttämä nimitys pankkitoiminnalleen. DBS Group Holdings on Singaporen suurimpia pankkikonserneja.
Talousjulkaisu "Forbesin" maailman suurimpien julkisesti noteerattujen yritysten Forbes Global 2000 -listalla DBS Group Holdings oli vuonna 2016 sijalla 253 ollen samalla Singaporen suurin pörssiyritys. Pankin markkina-arvo oli 29,3 miljardia Yhdysvaltain dollaria (toukokuussa 2016) ja liikevaihto 9,85 miljardia USD (2015). Vuoden 2015 lopussa suurpankilla oli palveluksessaan 22 000 ihmistä.
Taseensa perusteella (322,28 mrd. USD) DBS Group Holdings luokiteltiin vuonna 2016 maailman 70:nneksi suurimmaksi julkisesti noteeratuksi pankiksi.
Global Finance Magazine luokitteli pankin Singaporen turvallisimmaksi pankiksi vuonna 2016. Se katsottiin maailman kolmanneksi turvallisimmaksi liikepankiksi samana vuonna.
Musiikkitalon Kuoro
Musiikkitalon Kuoro on yli 90 laulajan sinfoniakuoro, joka esittää pääosin suuria, yhdessä orkesterin kanssa esitettäviä teoksia. Vuonna 2011 perustettu kuoro tekee yhteistyötä Musiikkitalon päätoimijoiden eli Helsingin kaupunginorkesterin, RSO:n ja Sibelius-Akatemian kanssa. Kuoron perustamisesta tammikuuhun 2017 kuoron taiteellisena johtajana toimi Tapani Länsiö. Kuoron ensimmäiset konsertit järjestettiin syksyllä 2012. Länsiön jälkeen kuoron taiteellisena johtajana aloitti Nils Schweckendiek 14. tammikuuta 2017.
Mark Slade
Mark Slade -nimisiä henkilöitä ovat:
Neuvostoliiton peitejärjestöt
Neuvostoliiton peitejärjestöt olivat näennäisesti riippumattomia kansainvälisiä järjestöjä, joiden kautta Neuvostoliitto pyrki vaikuttamaan mielipiteisiin.
Peitejärjestöjä olivat mm. International Organisation of Journalists, Maailman rauhanneuvosto, Maailman opettajien ammattijärjestöjen liitto, Maailman tiedemiesten liitto, Afro-aasialaisten kansojen solidaarisuusjärjestö, Kansainvälinen opiskelijaliitto, Kristillinen rauhanliike ja Kansainvälinen rauhaninstituutti.
Peitejärjestöjen verkostojen kautta Neuvostoliitto pyrki vaikuttamaan mielipiteisiin. Esimerkiksi Kansan Uutiset siteerasi APN:n väitettä, että HI-virus olisikin Yhdysvaltojen biologiseen sodankäyntiin kehittämä. Eräs toinen levitetty väite oli, että yhdysvaltalaiset sairaalat ostaisivat sisäelimiä kehitysmaista.
Carl-August von Willebrand
Carl-August Josef von Willebrand (20. elokuuta 1923 Erfurt, Saksa – 20. maaliskuuta 1999 Helsinki) oli suomalainen lehtori ja kääntäjä.
Von Willebrandin vanhemmat olivat koneinsinööri Kurt August von Willebrand (1899–1941) ja saksalainen Fanny Terese Screiber (1901–1952). Hän vietti lapsuusvuotensa Suomessa ja kävi sitten koulunsa Saksassa Erfurtissa ja Berliinissä. Ylioppilaaksi päästyään von Willebrand aloitti lääketieteen opinnot Würzburgissa mutta hän palasi vuonna 1942 Suomeen osallistuakseen jatkosotaan.
Sodan jälkeen von Willebrand oli saksan kielen opettajana Helsingin yliopistossa 1945–1953 ja sen jälkeen eläkkeelle jäämiseensä saakka Helsingin kauppakorkeakoulussa. Hän toimi myös kauppakorkeakoulun kielistudioesimiehenä. Von Willebrand oli saksan kielen opettajana myös Heidelbergin yliopiston kääntäjäin laitoksella ja hän oli työssä vuosina 1979–1980 Erlangenin yliopistossa.
Von Willebrand järjesti Suomessa saksalaisten kirjojen näyttelyn 1948 ja hän piti vuosina 1951–1954 Helsingin yliopistossa studiokonsertteja saksalaisten yleisradioyhtiöiden äänitteillä. Hän osallistui 1961–1995 suomalais-saksalaisten yhdistysten toimintaan ollen ensin sihteerinä ja myöhemmin Helsingin suomalais-saksalaisen yhdistyksen toiminnanjohtajana sekä suomalais-saksalaisten yhdistysten liiton puheenjohtajana.
Von Willebrand kuoli maaliskuussa 1999 sydänleikkauksen komplikaatioihin.
John Chisum
John Simpson Chisum (15. elokuuta 1824 Tennessee – 22. joulukuuta 1884 Eureka Springs, Arkansas) oli suurtilallinen 1800-luvun villissä lännessä. Chisum oli huomattava henkilö lounaisen Amerikan karjankasvatuksessa lähes kolmenkymmenen vuoden ajan, joista 18 vuotta (1854–1872) Texasissa.
Vuonna 1837 Chisum oli työssä Parisissa Texasissa kauppa-apulaisena. Vuosina 1852–1854 hän toimi Lamarin piirikunnan virkamiehenä. Hän omisti myös useita sekatavarakauppoja.
Chisum ryhtyi yhteistyöhön Stephen K. Fowlerin kanssa ja aloitti karjankasvatuksen Dentonin piirikunnassa. 1860-luvulla Chisum oli saanut lujan jalansijan suurtilallisena. Hän omisti Pohjois-Texasissa 5 000 nautaa ja kuusi orjaa. Sisällissodan alkaessa hänet vapautettiin palveluksesta etelävaltioiden armeijassa ja sen sijaan sijoitettiin vastaamaan karjalaumoista. Hän ajoi karjaa etelävaltioiden joukoille Vicksburgiin Mississippin lähelle. Kun yhteistyö Fowlerin kanssa päättyi, hän liittoutui uusien liikekumppaneiden kanssa. He omistivat ennen pitkää 18 000 nautaa.
Sisällissodan jälkeen hän ajoi karjaa Bosque Redondoon Fort Sumneriin. Yhdessä Charles Goodnightin kanssa hän toimitti lihaa Bosque Redondon reservaattiin tuhansille navajoille. Vuonna 1867 hänen tilansa päämaja sijaitsi noin 56 kilometriä Roswellista pohjoiseen. Vuonna 1875 hän siirsi päämajansa (South Spring) lähemmäs Roswellia. Hänestä tuli ”Pecosin kuningas”.
Hän otti käyttöön Long Rail -polttomerkin ja jinglebob-korvamerkin. Liiketoimiensa huipulla hän työllisti 100 ratsastajaa ja piti 80 000 nautaa valtavilla laitumilla New Mexicossa.
Vuosi 1877 oli vaativin vuosi Chisumin karjankasvattajauralla. Huomattiin, että hänen karjaansa varastettiin yhä enemmän. Chisum uskoi, että suurin osa Seven Riversin karjankasvattajista oli karjavarkaita, ja että James Dolan ja John Riley ostivat heiltä eläimiä tietäen, että ne oli varastettu. Hän muuttui yhä vihamielisemmäksi sen jälkeen, kun hänen työnjohtajansa oli ammuttu.
Vuonna 1878 Lincolnin piirikunnan sodassa olivat vastakkain kaksi riitelevää ryhmää: Toinen ryhmä muodostui lakimies Alexander McSweenistä sekä kauppias ja tilallinen John Tunstallista, joille Chisum antoi tukensa. Toisella puolella olivat Lawrence G. Murphy ja James Dolan, joiden yhteenliittymä tunnettiin nimellä ”Talo”. Santa Fe Ring tuki Murphy–Dolanin ryhmää. Karismaattisena johtajana Chisum vastusti Lincolnin piirikunnassa esiintynyttä korruptiota ja monopolistisia kaupankäyntitapoja. Vaikka Chisum ei osallistunut itse taisteluihin, hänellä oli keskeinen osa Lincolnin piirikunnan sodassa. Vuoteen 1880 mennessä Murphy, Tunstall ja McSween olivat jo kuolleet. Chisum oli riidoissa Billy the Kidin kanssa. Billy the Kidin mukaan Chisum oli hänelle velkaa.
Heinäkuussa 1884 Chisumilta leikattiin syöpä Kansas Cityssä. Hän lähti Eureka Springsiin toivoen ihmeparantumista. Hän kuoli syöpään pari päivää ennen joulua 1884. Hänet haudattiin Parisiin Texasiin.
Artjom Všivkov
Artjom Sergejevitš Všivkov (, s. 10. marraskuuta 1986) on kazakstanilainen jääpalloilija, pelipaikaltaan hyökkääjä. Hän edustaa SKA-Neftjanikia. Hän lukeutuu myös Kazakstanin jääpallomaajoukkueen tärkeimpiin pelaajiin.
Potškunovin kasvattajaseura on Uralski Trubnik, missä hän pelasi kaikkiaan kuusi kautta niin ykkös- kuin kakkosjoukkueessa. Sen jälkeen hän esiintyi Habarovskin SKA-Neftjanikissa kaksi kautta ja vuodesta 2012 alkaen Sibselmaš Novosibirskissa.
Kahden passin miehenä Všivkov on edustanut aikuisiällä Kazakstania kaudesta 2016–2017 lähtien. Vuoden 2017 MM-kisat olivat hänen ensimmäisensä.
DTM-kausi 2017
DTM-kausi 2017 oli DTM-sarjan kahdeksastoista kausi. Sarja alkoi 6. toukokuuta 2017 Saksan Hockenheimringin radalla ja päättyi samalla radalla 15. lokakuuta 2017.
Nokia 216
Nokia 216 on suomalaisen HMD Globalin syyskuussa 2016 esittelemä matkapuhelin.
Puhelimesta on kaksi versiota, Nokia 216 yhdellä SIM-korttipaikalla ja Nokia 216 Dual SIM, jossa paikkoja on kaksi.
Puhelimessa on 2,4 tuuman LCD-näyttö, VGA-kamera salamavalolla ja Series 30+ -käyttöjärjestelmä.
Nokia 130
Nokia 130 on Microsoft Mobilen elokuussa 2014 esittelemä matkapuhelin.
Puhelimesta on kaksi versiota, Nokia 130 yhdellä SIM-korttipaikalla ja Nokia 130 Dual SIM, jossa paikkoja on kaksi.
Puhelimessa on 1,8 tuuman LCD-näyttö, VGA-kamera salamavalolla ja Nokia Series 30+ -käyttöjärjestelmä.
Nokia 130 on HMD Globalin heinäkuussa 2017 julkaisema matkapuhelin.
Puhelimessa on 1,8 tuuman LCD-näyttö, VGA-kamera ja Nokia Series 30+ -käyttöjärjestelmä. Värivaihtoehtoina ovat punainen, harmaa ja musta.
Nokia 222
Nokia 222 on Microsoft Mobilen elokuussa 2015 esittelemä matkapuhelin.
Puhelimesta on kaksi versiota, Nokia 222 yhdellä muistikorttipaikalla ja Nokia 222 Dual SIM, jossa paikkoja on kaksi.
Puhelimessa on 2,4 tuuman LCD-näyttö, VGA-kamera salamavalolla ja Series 30+ -käyttöjärjestelmä.
Embers of a Dying World
Embers of a Dying World on melodisen death metalin yhtye Mors Principium Estin kuudes studioalbumi, joka julkaistiin 10. helmikuuta levymerkillä AFM Records. Se debytoi Suomen virallisen listan sijalla 32.
Kappaleet Reclaim the Sun ja Apprentice of Death julkaistiin ennakkoon ja niistä kuvattiin musiikkivideot.
Albumi sai hyvän vastaanoton. Imperiumin Henry Lunabba antoi albumille arvosanan 9+, ja piti sitä myös varteenotettaviin edeltäjiinsä nähden kokonaisuuksista yhtenäisimpänä, ja sanoi yhtyeen säilyttäneen raivonsa melodisuuden lisäämisestä huolimatta. Kaaoszinen Juri Hiltunen piti albumia kohtalaisen sieluttomana mutta hyvänä, perusvarmana teoksena, joka tarjoaa iskeviä kappaleita. Kritiikkiä saivat ohuet kitarasoundit ja ajoittainen sanoitusten naiivius.
Nokia 230
Nokia 230 on Microsoft Mobilen marraskuussa 2015 esittelemä matkapuhelin.
Puhelimesta on kaksi versiota, Nokia 230 yhdellä SIM-korttipaikalla ja Nokia 230 Dual SIM, jossa paikkoja on kaksi.
Puhelimessa on 2,4 tuuman LCD-näyttö, VGA-kamera salamavalolla ja Nokia Series 30+ -käyttöjärjestelmä.
Series 30+ on MediaTek yhtiöltä lisensoitu ohjelmistoalusta ja käyttöliittymä, joka ei liity Nokian aiempaan Series 30 alustaan.
Vapaa pinta
Vapaa pinta erottaa nesteen sitä ympäröivästä tyhjiöstä tai kaasusta. Nesteen potentiaalienergia laskee vapaan pinnan pinta-alan pienetessä.
Orbánin III hallitus
Orbánin III hallitus on Unkarin 71. hallitus. Vuoden 2014 parlamenttivaalien jälkeen istuva pääministeri Viktor Orbán valittiin jälleen pääministeriksi ja hän pääsi muodostamaan kolmannen hallituksensa, joka astui virkaan 6. kesäkuuta 2014. Hallituksen muodostavat Fidesz ja sen yhteistyöpuolue Kristillisdemokraattinen kansanpuolue, joista ensin mainitulla on seitsemän ministeriä ja jälkimmäisellä kolme ministeriä. Hallituksessa on myös kolme sitoutumatonta ministeriä.
Pentti J. Voipio
Pentti J. Voipio (8. toukokuuta 1912 Savonlinna – 6. joulukuuta 2001 Helsinki) oli suomalainen lakitieteen lisensiaatti ja sukututkija. Hänen päätyönsä sukututkimuksen saralla oli vuonna 1994 ilmestynyt kartoitus kaikista Kekkos-suvuista: Kekkoset Suomen asuttajina.
Helmholtzin kelat
Helmholtzin kelat ovat laite, joka koostuu kahdesta ympyränmuotoisesta kelasta, joilla on yhteinen keskiakseli ja joiden välinen etäisyys toisistaan on yhtä suuri kuin kelojen yhteinen säde. Helmholtzin keloja käytetään mm. kokeissa kumoamaan ulkoisia magneettikenttiä, kuten Maapallon magneettikenttä. Kelat on nimetty saksalaisen fyysikon Hermann von Helmholtzin mukaan.
Johdetaan lauseke magneettivuon tiheydelle kelojen keskiakselilla paikan funktiona. Oletetaan, että ohut virtajohdin ei kulje origon kautta. Olkoon johtimessa kulkeva sähkövirta formula_1. Vasemmanpuoleisen kuvan merkinnöin voidaan kirjoittaa Biot’n−Savartin laki, joka kertoo magneettivuon tiheyden mielivaltaisessa pisteessä formula_2:
formula_3,
missä
formula_4 on tyhjiön permeabiliteetti (eli "magneettivakio"),
formula_5 on johtimen differentiaalinen pituusalkio pisteessä formula_6 ja
formula_7 merkitsee vektorin normia (pituutta).
Sovelletaan Biot'n−Savartin lakia kahdelle ympyränmuotoiselle johdinsilmukalle siten, että piste formula_2 sijaitsee silmukoiden keskiakselilla. Tarkastellaan ensin pelkästään yhtä silmukkaa. Asetetaan tarkastelukoordinaatisto siten, että origo on silmukan keskellä ja formula_9-akseli kulkee silmukan keskiakselia pitkin. Olkoon silmukan säde formula_10 ja siinä kulkeva sähkövirta formula_1 (ks. oikeanpuoleinen kuva). Tässä geometriassa Biot'n−Savartin laista saadaan:
formula_12
sillä formula_13 kaikilla formula_14. Pisteessä formula_2 termit
formula_16 ja
formula_17
ovat vakioita, joten ne voidaan siirtää ulos integraalista. Jäljelle jää suoritettavaksi suljettu polkuintegraali yli formula_10-säteisen ympyrän, eli ympyrän kehän pituus:
formula_19.
Jos silmukka korvataan halkaisijaltaan yhtä suurella kelalla, jossa on formula_20 kierrosta, kerrotaan edellä saatu tulos formula_20:llä:
formula_22.
Lisätään formula_9-akselille kohtaan formula_24 toinen kela, jonka säde on formula_10 ja kierrosten lukumäärä formula_20. Oletetaan, että tässä kelassa kulkee yhtä suuri sähkövirta samaan kiertosuuntaan kuin ensimmäisessä kelassa. Toisen kelan aiheuttama magneettivuon tiheys keskiakselilla lasketaan hyödyntäen jo saatua tulosta. Tarvitsee vain korvata muuttuja formula_27:llä. Kokonaisuudessaan magneettivuon tiheys keskiakselilla saadaan näiden kahden kelan magneettivuon tiheyksien summana:
formula_28.
Sijoittamalla tähän yhtälöön formula_29, saadaan yhtälö magneettivuon tiheydelle Helmholtzin kelojen keskiakselilla:
formula_30.
Keskiakselilla täsmälleen silmukoiden puolivälissä (formula_31) magneettivuon tiheys on:
formula_32
Maapallon magneettivuon tiheys maan pinnalla voi olla paikoin 50 μT. Olkoon Helmholtzin kelojen säde (ja etäisyys) 0,5 m ja kummassakin 50 kierrosta. Lasketaan, kuinka suuri sähkövirta keloissa pitää kulkea, jotta puolessa välissä kelojen keskellä vastakkaissuuntainen maan magneettikenttä kumoutuu.
Ratkaisu:
Käyttämällä viimeisimpänä johdettua yhtälöä magneettivuon tiheydelle keskiakselilla kelojen puolivälissä, saadaan:
formula_33
Kuten huomataan, jo suhteellisen pienellä laitteistolla ja pienellä sähkövirralla saadaan maapallon magneettikenttä keskellä laitteistoa kumottua täysin.
Afrikkalainen mytologia
Afrikkalainen mytologia heijastaa Afrikan uskomuksia ja arvoja. Mutta kun monien kulttuurien mytologiat ovat varovaisesti varjeltuja, ovat afrikkalaiset myytit edelleen merkittävä osa afrikkalaisten jokapäiväistä elämää. Jotkut afrikkalaiset myytit käsittelevät maailmanlaajuisia teemoja kuten maailman alkuperästä ja yksilön kuolemanjälkeisestä kohtalosta. Silti monet kumpuavat maanosan omista asetuksista, olosuhteista sekä historiasta.
Simon Rennie
Simon Rennie (s. 29. huhtikuuta 1980 Coventry, Iso-Britannia) on brittiläinen Red Bullin Formula 1 -tallin insinööri. Rennie aloitti uransa vuonna 2004 Renaultilla. Kausilla 2005–2006 ja 2008 hän toimi Renaultilla Fernando Alonson datainsinöörinä ja kaudella 2007 puolestaan Heikki Kovalaisen datainsinöörinä.
Kaudeksi 2009 Rennie ylennettiin Renaultilla Alonson kisainsinööriksi. Kaudella 2010 hän toimi Robert Kubican kisainsinöörinä, ja seuraavalla kaudella puolestaan Nick Heidfeldin ja Bruno Sennan kisainsinöörinä.
Kaudella 2012 Rennie toimi Lotuksella Kimi Räikkösen toisena kisainsinöörinä Mark Sladen lisäksi. Hän jätti tiimin kauden päätteeksi.
Tammikuussa 2013 Rennie siirtyi Red Bullille Mark Webberin kisainsinööriksi, korvaten aiemmin Webberin kisainssinä toimineen Ciaron Pilbeamin joka siirtyi puolestaan Lotukselle pääkilpainsinööriksi. Kaudesta 2014 lähtien Rennie on toiminut Daniel Ricciardon kisainsinöörinä.
Source Code Control System
Source Code Control System (SCCS) on yksi varhaisista versiohallintajärjestelmistä. Se on kehitetty vuonna 1972 Bell Labs:ssa IBM System/370 tietokoneelle. Vuonna 1975 SCCS:stä oli versio myös Unixille PDP-11 tietokoneella.
SCCS:lle on tehty avoimen lähdekoodin korvike GNU CSSC sekä POSIX-yhteensopiva versio.
SCCS on vaikuttanut muun muassa RCS-versionhallintajärjestelmän kehitykseen.
Ciaron Pilbeam
Ciaron Pilbeam on brittiläinen Renaultin Formula 1 -tallin insinööri. Pilbeam aloitti uransa BAR:lla vuonna 1998, toimien muun muassa Jacques Villeneuven ja Takuma Satōn kilpailuinsinöörinä.
Kaudeksi 2006 Pilbeam siirtyi Red Bullille, jossa hän toimi Christian Klienin ja Robert Doornbossin kisainsinöörinä. Kaudet 2007–2012 hän toimi Mark Webberin kisainsinöörinä.
Tammikuussa 2013 Pilbeam siirtyi Lotukselle pääkisainsinööriksi, jossa työskenteli tammikuuhun 2014 asti. Tammikuussa 2014 vahvistettiin Pilbeamin siirtyminen McLarenille pääkisainsinööriksi, jossa työskenteli vuoden 2016 loppuun. Joulukuussa 2016 vahvistettiin Pilbeamin siirtyvän Renaultille kaudeksi 2017 pääkisainsinööriksi.
Lönnrotin hengessä 2002
Lönnrotin hengessä 2002 on Kalevalaseuran vuosikirja, jonka on julkaissut Suomalaisen Kirjallisuuden Seura. Se sisältää artikkeleita, jotka tavalla tai toisella liittyvät Elias Lönnrotiin ja taustoittavat hänen elämäntyötään. Artikkelit on ryhmitelty aiheittain seuraavien otsikoiden alle:Asiantuntijoiden artikkeleista monet pohjautuvat Elias Lönnrotin juhlavuoden seminaareissa pidettyihin esitelmiin.
Kirja on kuvitettu historiallisilla kuvilla, ja kunkin artikkelin loppuun on merkitty käytetyt lähteet.
Kalevalaseuran vuosikirja
Kalevalaseuran vuosikirja on vuosittain loka-marraskuun vaihteessa ilmestyvä Kalevalaseuran julkaisu. Sarja alkoi ilmestyä 1921, ja ensimmäisen teoksen julkaisi Otava. Sen aiheena oli Suomen ja suomalais-ugrilaisten kansojen kansatiede.
Teoksiin on koottu vertaisarvioituja artikkeleita perinteen- ja kulttuurintutkimuksen alalta. Numeroon 95 mennessä niissä on julkaistu pari tuhatta tutkijoiden ja muiden asiantuntijoiden kirjoittamaa artikkelia suullisesta perinteestä, kansanrunoista, runolaulajista, perinteentutkijoista, Kalevalasta, Kalevalan kääntäjistä ja taiteilijoista, Lönnrotista ja muista merkittävistä runonkerääjistämme. Teoksen toimitusneuvostona on Kalevalaseuran hallitus, ja sen vastaava toimittaja on seuran toiminnanjohtaja, filosofian tohtori Ulla Piela.
Kovanin metroasema
Kovan on Singaporen Mass Rapid Transit -metrojärjestelmän asema Hougangissa Singaporen koillisella suuralueella. Se avattiin 20. kesäkuuta 2003. Asemaa käyttävät North East Linen junat.
Northern Game Summit
Northern Game Summit (NGS) on vuosittainen konferenssi pelialan ammattilaisille Kajaanissa. Kaksipäiväisen tapahtuman aikana puhujat pitävät esityksiä rinnakkain, aihealueesta riippuen. Näitä ovat olleet mm. pelisuunnittelu, ohjelmointi, grafiikka, virtuaalitodellisuus (VR) ja liiketoiminta. Osa aihealueista vaihtelee vuodesta riippuen. Tapahtuma järjestetään yleensä syys-lokakuun vaihteessa.
Tapahtuma järjestettiin ensimmäisen kerran Kajaanin Ammattikorkeakoululla vuonna 2012. Puhujia tapahtumaan saapui puhujia lukuisista tunnetuista yrityksistä, kuten Remedyltä, Roviolta, Woogalta sekä Yagerilta.
Tapahtuman koko kasvoi suuremmaksi 2013 ja tapahtumapaikka siirtyi elokuvateatteri Bio Rex Kajaaniin. Puhujien sekä osallistujien määrä kasvoi ja tapahtuma muuttui laadukkaammaksi. Tapahtuma jatkoi hidasta kasvua niin puhujien kuin tapahtumankin laadussa.
Vuonna 2016 tapahtuma sisälsi kolmannen, päätapahtumaa edeltävän, päivän, jolloin Nordic Game Communityn ylläpitämän Nordic Game Discovery Contestin osakilpailu pidettiin osana tapahtumaa. Vuoden suurimpia puhujia olivat Blizzard Entertainmentin Overwatch-pelin videomateriaalin tekninen johtaja Jim Jiang sekä TapOnItin perustaja ja teknologiajohtaja Tsahi Liberman.
Kauhavan Kanuunat
Kauhavan Kanuunat on vuonna 1994 perustettu kauhavalainen jalkapalloseura.
Tallinna24.ee
Tallinna24.ee on suomenkielinen verkkolehti, jota julkaisee Keskisuomalainen-konsernin Virossa sijaitseva tytäryhtiö Vaba Meedia. Vuonna 2015 avattu julkaisu on suunnattu suomalaisille matkailijoille. Sen ensimmäinen päätoimittaja oli Sami Lotila. Elokuun alussa 2016 päätoimittajana aloitti Thea Ekholm.
NADH-dehydrogenaasi
NADH-dehydrogenaasi eli kompleksi I tai NADH-ubikinonioksidoreduktaasi on entsyymi, joka osallistuu eliöissä soluhengityksen osana olevaan elektroninsiirtoketjuun. Entsyymi katalysoi reaktiota, jossa NADH-molekyyli hapetetaan NAD-molekyylissä ja hapettumisesa vapautuvat elektronit siirretään haputtumis- ja pelkistymisreaktioiden sarjan kautta ubikinonille, joka pelkistyy ubikinoliksi. NADH-dehydrogenaasia esiintyy niin aitotumaisissa kuin esitumaisissakin eliöissä. NADH-dehydrogenaasin EC-numero on EC 1.6.5.3.
NADH-hydrogenaasi on rakenteeltaan ja toiminnaltaan monimutkainen entsyymi. Se on molekyylimassaltaan hyvin suuri, tyypillisesti yli 900 kDa. Sen rakenne koostuu noin 46 aminohappoketjusta ja lisäksi se sisältään raudan ja rikin muodostamia klustereita eli on rauta-rikkiproteiini. Muodoltaan NADH-muistuttaa L-kirjainta tai vanhaa saapasmallista kenkää. NADH-reduktaasia esiintyy erityisesti mitokondrioissa, joissa se on mitokondrion sisäkalvon proteiini.
NADH-reduktaasi katalysoi ensimmäisessä vaiheessa NADH:n hapettumista NAD-molekyyliksi. Hapettimena toimii flaviinimononukleotidi (FMN), jonka isoalloksatsiinirengas pelkistyy reaktiossa. Näin muodostunut FMNH-molekyyli luovuttaa elektroneja rauta-rikkiklustereille, joissa ne siirtyvät edelleen ja FMNH hapettuu muodostaen jälleen flaviinimononukleotidia. Rauta-rikkiklusterit luovuttavat elektronit mitokondrion sisäkalvon ubikinonille, joka pelkistyy ubikinoliksi. Elektroninsiirron lisäksi NADH-dehydrogenaasi toimii protonipumppuna, joka siirtää 4 H-ionia mitokondrion matriisista mitokondrion sisäkalvon läpi. Protoninsiirron tarkkaa mekanismia ei tunneta.
Yksi voimakkaimmin NADH-dehydrogenaasia inhiboivista yhdisteistä on rotenoni, jonka teho rikkaruoho- ja tuholaismyrkkynä perustuu tähän. Lisäksi entsyymiä inhiboi muun muassa pierisidiini A, MPTP, kapsaisiini ja eräät lääkeaineet. NADH-dehydrogenaasin toimintahäiriöt ovat myös osallisia useisiin sairauksiin muun muassa Parkinsonin tautiin, laktiseen asiduriaan sekä etenevään lihasten heikkouteen.
Antti Autio
Antti Autio (s.1990) on suomalainen laulaja-lauluntekijä, muusikko ja näyttelijä . Autio julkaisee musiikkia yhtyeensä kanssa omalla nimellään. Hän säveltää ja sanoittaa kappaleensa itse.
Autio on koulutukseltaan teatteritaiteen maisteri ja valmistunut Nätyltä Tampereen yliopiston teatterityön tutkinto-ohjelmasta vuonna 2016. Autio on näytellyt mm. Teatteri Takomossa, Kolmas Tila –ryhmässä sekä Meriteatterissa. Autio on ollut monessa näyttelemässään produktiossa myös säveltämässä esityksen musiikkia.
Autio julkaisi "Minä tuon mukanani sateet" -debyyttialbuminsa 14.2.2017. Albumin on tuottanut Antti Lehtinen, äänittänyt ja miksannut Oona Kapari sekä masteroinut Pauli Saastamoinen. Levy on äänitetty Finnvoxin studiolla. Antti Autio -yhtyeessä soittavat Aution lisäksi Ella Rosenlund, Erik Michelsen, Joel Parvamo sekä Joska Saarinen .
Aution aiemmassa kokoonpanossa Antti Autio Trio soittivat Severi Lajunen, Erik Michelsen sekä Joska Saarinen. Yhtye julkaisi yhden "Vieraita kankaita" -EP:n Sumuinen gorilla -levymerkillä vuonna 2012.
Albumit
"Minä tuon mukanani sateet" (2017), Rapu Records
Formaatti: CD / Digitaalinen
EP:t
"Vieraita kankaita" (2012), Sumuinen gorilla
Singlet
"Merkit" (2015), Johanna Kustannus, Albumilta Minä tuon mukanani sateet
"Minä tuon mukanani sateet" (2016), Rapu Records, Albumilta Minä tuon mukanani sateet
"Haikara" (2017), Rapu Records, Albumilta Minä tuon mukanani sateet
Musiikkivideot
"Merkit", (2015) ohj. Vilja Autiokyrö
"Minä tuon mukanani sateet", (2016) ohj. Vilja Autiokyrö 
"Kivi", (2017) ohj. Vilja Autiokyrö
Ruusumäen liikennepaikka
Ruusumäen liikennepaikka () on raiteenvaihtopaikka Kehäradalla, Vantaan Piispankylässä. Liikennepaikkaan kuuluu raiteenvaihtopaikan lisäksi sähköistämätön pistoraide ratatyökoneiden säilytystä varten sekä asetinlaiterakennus, josta voidaan poikkeustilanteissa ohjata koko Kehäradan liikennettä. Normaalisti liikennettä ohjataan Etelä-Suomen liikenteenohjauskeskuksesta Pasilasta.
Liikennepaikan itäpuolella sijaitsee Vantaanjoen ylittävä rautatiesilta.
Jonathan Wheatley
Jonathan Wheatley (s. 7. toukokuuta 1967 Beaconsfield, Buckinghamshire, Iso-Britannia) on brittiläinen Red Bullin Formula 1 -tallin tiimimanageri. Wheatley aloitti uransa vuonna 1991 Benettonilla mekaanikkona. Vuodet 1998–2000 hän toimi tiimin testiryhmän päämekaanikkona. Kaudet 2001–2006 hän toimi Renaultin sekä edeltäneen Benettonin päämekaanikkona. Helmikuussa 2006 Wheatley siirtyi Red Bullille tiimimanageriksi.
Kabinetin kanslian päähiirestäjä
Kabinetin kanslian päähiirestäjä () on Yhdistyneen kuningaskunnan pääministerin virka-asunnossa Downing Street 10:ssä asuvalle kissalle annettava arvonimi. Arvonimen on virallisesti saanut vain neljä kissaa: Humphrey, Sybil, Larry ja Freya. Muista kissoista nimitystä on käyttänyt epävirallisesti erityisesti lehdistö.
Valtiovarainministeriöllä tai Downing Streetillä on ollut kissa hiirestäjänä ja lemmikkinä Henrik VIII:n valtakaudesta lähtien. Ensimmäinen niistä oli kardinaali Thomas Wolseyn kissa, jonka hän otti mukaansa toimiessaan lordikanslerina vuodesta 1515 eteenpäin.
Luettelo alkaa vuodesta 1924, sitä aiemmat kissat eivät ole tiedossa.
Bombinatoridae
Bombinatoridae on heimo sammakoiden lahkossa, johon kuuluu kaksi sukua jotka esiintyvät Euroopassa ja Aasiassa.
Suvut laskettiin vuoteen 1993 asti levykielisammakoiden heimoon (Discoglossidae). Uuden jaottelun määrittelivät herpetologit Ford & Cannatella todettuaan Discoglossidaen olevan parafyleettinen ryhmä.
Bombinatoridae koostuu seuraavista suvuista ja lajeista:
Lumottu lelukauppa
Lumottu lelukauppa () on vuonna 2007 ilmestynyt kanadalais-amerikkalainen elokuva. Elokuva kertoo lelukaupasta, jota Molly (Natalie Portman) johtaa herra Magoriumin (Dustin Hoffman) suojeluksessa. Maaginen maailma uhkaa muuttua, kun vanha omistaja kertoo eräänä päivänä aikovansa jäädä eläkkeelle ja haluavansa Mollysta toimintansa jatkajan.
Suomenkielisen käännöksen ja ohjauksen on tehnyt Annamari Metsävainio.
Levykielisammakot
Levykielisammakot (Alytidae) on primitiivisten sammakoiden heimo. Useimmat lajit ovat endeemisiä Euroopassa, mutta on myös kolme lajia Luoteis-Afrikasta, sekä yksi aiemmin sukupuuttoon kuolleeksi luultu laji Israelista.
Heimo tunnetaan myös nimellä Discoglossidae, mutta vanhempi nimi Alytidae on etusijalla ja tärkeimmät hakuteokset käyttävät nykyään tätä nimeä. Jotkut tutkijat ovat kuitenkin esittäneet että "Alytes" ja "Discoglossus" ovat tarpeeksi erilaisia pidettäekseen erillisinä heimoina, mikä tarkoittaisi Discoglossidaen uutta nousua.
Heimo sisältää kolme nykyistä sukua, "Alytes", "Discoglossus" ja "Latonia". Ensin mainittu on hieman konnamainen ja sitä tavataan usein maalta. Toinen on sileämpi ja muistuttaa enemmän sammakkoa, suosien vettä. Kolmatta sukua pidettiin viime aikoihin asti sukupuuttoon kuolleena, ja sitä edustaa äskettäin uudelleen löydetty israelinlevykielisammakko. Kaikkien lajien nuijapäät elävät lammissa.
Suvut "Bombina" ja "Barbourula" luettiin myös ennen tähän heimoon, mutta on nyt siirretty Bombinatoridaeen.
Heimo Alytidae
Katri Huitu
Katri Leila Päivikki Huitu (s. 1960) on Ph. D. ja Helsingin yliopiston hiukkasfysiikan fenomenologian professori ja vanhempi tutkija. Hänet on valittu Suomalaisen Tiedeakatemian jäseneksi 2015.
Päivi Pahta
Päivi Pahta (s. 1959) on Tampereen yliopiston englannin kielen professori. Hänet on valittu Suomalaisen Tiedeakatemian jäseneksi 2015.
Bücker Bü 133
Bücker Bü 133 Jungmeister oli saksalaisen Bücker Flugzeugbaun kehittämä ja valmistama yksimoottorinen kaksitasoinen koulu- ja taitolentokone, joka kehitettiin tehtaan aiemman kaksipaikkaisen Bü 131 Jungmannin pohjalta.
Bücker Flugzeugbaun kehitti uuden yksipaikkaisen taito- ja koulutuslentokoneensa vuonna 1934 esitellyn, kaksipaikkaisen Bü 131 Jungmannin pohjalta. Jungmannista oli tullut suosittu konetyyppi Luftsportverbandiin () kuuluneiden lentokoulujen otettua sen koulukoneekseen. Siviili-ilmailutoimijana esiintynyt järjestö koulutti tosiasiassa uutta lentäjäreserviä, joka siirtyi myöhemmin Saksan Luftwaffen palvelukseen.
Uusi Bü 133 Jungmeister esiteltiin vuonna 1935. Jungmeister oli niin samanlainen Jungmanniin verrattuna, että konetyyppien osat olivat keskenään vaihtokelpoisia. Jungmeisterin moottorivaihtoehtoina olivat 160 hevosvoiman Hirth HM 506 -rivimoottori ja saman tehoinen Siemens-Halske Sh 14A -tähtimoottori, tosin melkein kaikissa valmistetuissa koneissa käytettiin Sh 14 -moottoria. Koneen runko oli teräsputkirakenteinen ja kangaspinnoitteinen, siipien ollessa puurakenteiset ja rungon tapaan kangaspintaiset. Ylä- ja alasiivet olivat keskenään vaihtokelpoiset. Yläsiiven keskiosaa lukuun ottamatta siivissä oli 11 asteen nuolikulma.
Bü 133 Jungmeisterista tuli eurooppalaisten lentokerhojen suosima taitolentokoulutuksessa käytetty jatkokoulutuskone.
Elohopeasulfaatti
Alkuaineen elohopea sulfaatteja ovat:
Us-Parts Finn-Am
US-Parts Finn-Am Oy on Helsingissä sijaitseva amerikkalaisten autojen varaosien, autourheiluvarusteiden, vanteiden, veneilytarvikkeiden ja voiteluaineiden maahantuontia ja myyntiä harjoittava kotimainen yhtiö.
US-Parts Finn-Am Oy:llä on kolme toimipistettä. Yrityksen on päätoimipiste on Helsingin Roihupellolla. Yrityksen toinen toimipiste Autoracing muutti syksyllä 2016 Roihupellolta Vantaalle. Yrityksellä on kolmas toimipiste Tallinnassa.
Yhtiön juuret sijoittuvat 1970-luvun Helsinkiin, jolloin Ilkka Ruoppa perusti "autotallifirmansa". Tällöin käynnistyi amerikkalaisten autojen varaosien maahantuonti. Vuonna 1989 yrityksen nimeksi tuli US-Parts Oy. Vuonna 1995 US-Parts Oy yhdistyi kilpailijansa Finn-Am International Oy:n kanssa ja nimeksi tuli US-Parts Finn-Am oy. Helmikuussa 2008 US-Parts Finn-Am Oy osti Autoracing Ax Oy:n, joka on johtava kilpa-autourheilun osien ja ajovarteiden maahantuoja ja jälleenmyyjä Suomessa.
Vuodesta 2003 US-Parts Finn-Am Oy on edustanut kansainvälisesti tunnetun Gulf-brändin voiteluaineita Suomessa. Vuodesta 2008 lähtien yhtiöllä on ollut myös oikeus myydä Gulf-polttonesteitä. Gulf-asemia oli Suomessa vuoteen 1973, jolloin Gulf Oil International vetäytyi Euroopasta.
Gulf-brändi on tuttu mm. moottoriurheilussa. Moninkertaisen rallin suomenmestari Juha Salon autossa näkyy Gulf-logo.
Helena Rasku-Puttonen
Helena Marjatta Rasku-Puttonen (s. 1952) psykologian tohtori ja Jyväskylän yliopiston kasvatuspsykologian professori. Hänet on valittu Suomalaisen Tiedeakatemian jäseneksi 2015.
Rasku-Puttonen on Jyväskylän yliopiston vararehtori. Hänen erityisalueinaan ovat koulutus ja henkilöstön kehittäminen
Elohopeakloridi
Alkuaineen elohopea klorideja ovat:
Orbánin II hallitus
Orbánin II hallitus oli Unkarin 70. hallitus, joka toimi 29. toukokuuta 2010 – 6. kesäkuuta 2014. Vuoden 2010 parlamenttivaaleissa maan suurimmaksi puolueeksi nousi opposition suurin puolue Fidesz, jonka puheenjohtaja ja vuosina 1998 – 2002 pääministerinä toiminut Viktor Orbán valittiin pääministeriksi ja hän pääsi muodostamaan toisen hallituksensa. Hallituksen muodosti pääosin Fidesz, joskin Fideszin yhteistyöpuolue Kristillisdemokraattinen kansanpuolue sai varapääministerin salkun ja hallituksessa oli sen toimiaikana muutama sitoutumaton ministeri.
Olli-Pekka Ruuskanen
Olli-Pekka Ruuskanen (29. joulukuuta 1966 Lahti) on suomalainen taloustieteilijä. Hän työskentelee tutkimusjohtajana Tampereen yliopiston johtamiskorkeakoulun tutkimus- ja koulutuskeskuksessa Synergosissa. Hän toimi vakuutustieteen professorina 2011–2015 Tampereen yliopistossa. Vuosina 2007–2010 Ruuskanen työskenteli Ugandan vakuutusyhtiöiden keskusliitossa toimitusjohtajana. Ruuskanen toimi Suomen vakuutusyhtiöiden keskusliiton (nykyisin Finanssialan keskusliitto) tutkimusjohtajana vuosina 1997–2004. Hänen erikoisalaansa on vakuutus- ja rahoitussektorin kysymykset, kotitalouksien käyttäytyminen ja taloudellinen lukutaito. Ruuskanen oli Taloustieteellisen seuran puheenjohtaja 1997.
Koulutukseltaan Ruuskanen on kauppatieteiden tohtori (2004) Helsingin kauppakorkeakoulusta. Ruuskasen väitöskirja ”An Econometric Analysis of Time-Use in Finnish Households” käsitteli perheiden ajankäyttöä.
Agía Paraskeví (metroasema)
Agía Paraskeví ( eli Σταθμός Αγία Παρασκευή, "Stathmós Agía Paraskeví") on Ateenan metron asema Linjalla 3 (sininen). Se sijaitsee Agía Paraskevín kaupungissa Suur-Ateenan koillisosassa.
Metroasema avattiin 30. joulukuuta 2010. Seuraava asema lounaaseen on Nomismatokopeío ja koilliseen Chalándri.
Ágios Antónios (metroasema)
Ágios Antónios ( eli Σταθμός Άγιος Αντώνιος, "Stathmós Ágios Antónios") on Ateenan metron asema Linjalla 2 (punainen). Se sijaitsee Peristérin kaupungissa Suur-Ateenan länsiosissa.
Metroasema avattiin 9. elokuuta 2004 ja toimi linjan pohjoisena pääteasemana vuoteen 2013 saakka. Seuraava asema luoteeseen on Peristéri ja itään Sepólia.
Ágios Ioánnis (metroasema)
Ágios Ioánnis ( eli Σταθμός Άγιος Ιωάννης, "Stathmós Ágios Ioánnis") on Ateenan metron asema Linjalla 2 (punainen). Se sijaitsee Néos Kósmoksen kaupunginosassa varsinaisen Ateenan kaupunkialueen etelälaidalla, ja on saanut nimensä alueen Kynigóksen Pyhän Johanneksen kirkosta ja sen mukaan nimetyistä kortteleista.
Metroasema avattiin 16. marraskuuta 2000. Seuraava asema länteen on Néos Kósmos ja etelään Dáfni.
Ágios Nikólaos (metroasema)
Ágios Nikólaos ( eli Σταθμός Άγιος Νικόλαος, "Stathmós Ágios Nikólaos") on Ateenan metron asema Linjalla 1 (vihreä). Se sijaitsee Ágios Nikólaoksen kaupunginosassa varsinaisen Ateenan kaupunkialueen pohjoisosassa.
Metroasema avattiin 12. helmikuuta 1956. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema etelään on Attikí ja pohjoiseen Káto Patísia.
Ampelókipoi (metroasema)
Ampelókipoi ( eli Σταθμός Αμπελόκηποι, "Stathmós Ampelókipoi") on Ateenan metron asema Linjalla 3 (sininen). Se sijaitsee Ateenan koillisosassa Ampelókipoin kaupunginosassa.
Metroasema avattiin 28. tammikuuta 2000. Seuraava asema etelään on Mégaro Mousikís ja pohjoiseen Panórmou.
Indium(III)sulfidi
Indium(III)sulfidi (tai "di-indiumtrisulfidi") on indiumin epäorgaaninen yhdiste rikin kanssa, jossa rikki esiintyy hapetusluvulla −II ja indium +III. Näin muodostuva yhdiste on InS. Se on kiinteä aine joka muodostaa punaisia tai kellertäviä, oranssin-punaisia kiteitä. Yhdisteelle tunnetaan kolme polymorfista kiderakennetta: kuutiollinen keltainen α-InS, tetragonaalinen punainen β-InS ja γ-InS, joka on rakenteeltaan kerroksellinen. Punainen β-muoto on stabiilein huoneenlämpötilassa, mutta myös keltaista muotoa voi esiintyä riippuen aineen valmistusmenetelmästä. β-muoto on diamagneettinen puolijohde. Indium(III)sulfidi ei liukene juuri mihinkään liuottimiin, mutta hapot reagoivat sen kanssa.
Indiumsulfidi oli ensimmäisenä löydetty indiumyhdiste ja siitä raportoitiin kirjallisuudessa 1863. Reich ja Richter löysivät alkuaine indiumin tämän sulfidin perusteella.
Indium(III)sulfidia saadaan indium(III)oksidista 700 °C lämpötilassa:
Indiumsulfidin β-muoto on n-tyypin puolijohdemateriaali, jota voidaan käyttää elektroniikan komponenteissa. Indiumsulfidia käytetään pääasiallisesti puskurikerroksena kupari-indium-gallium-diselenidi (CIGS) valosähköisissä aurinkokennoissa, missä se korvaa myrkyllisen kadmiumsulfidin.
Thunderbolt (väylätekniikka)
Thunderbolt on Intelin kehittämä väylätekniikka, joka tunnetaan myös nimellä Light Peak. Erityisesti Apple on käyttänyt sitä laitteissaan. Thunderboltin uusin versio Thunderbolt 3 pohjautuu USB-C-liitäntään.
Aigáleo (metroasema)
Aigáleo ( eli Σταθμός Αιγάλεω, "Stathmós Aigáleo") on Ateenan metron asema Linjalla 3 (sininen). Se sijaitsee Aigáleon kaupungissa Suur-Ateenan länsiosassa.
Metroasema avattiin 26. toukokuuta 2007. Seuraava asema länteen on Agía Marína ja itään Elaiónas.
Chalándri (metroasema)
Chalándri ( eli Σταθμός Χαλάνδρι, "Stathmós Chalándri") on Ateenan metron asema Linjalla 3 (sininen). Se sijaitsee Chalándrin kaupungissa Suur-Ateenan koillisosassa.
Metroasema avattiin 24. heinäkuuta 2004. Seuraava asema lounaaseen on Agía Paraskeví ja itään Doukíssis Plakentías.
Cholargós (metroasema)
Cholargós ( eli Σταθμός Χολαργός, "Stathmós Cholargós") on Ateenan metron asema Linjalla 3 (sininen). Se sijaitsee Cholargóksen kaupungissa Papágou-Cholargóksen kunnassa Suur-Ateenan koillisosassa.
Metroasema avattiin 23. heinäkuuta 2010. Seuraava asema lounaaseen on Ethnikí Ámyna ja koilliseen Nomismatokopeío.
Nils-Åke Jåfs
Nils-Åke Jåfs (s. 29. tammikuuta 1931 Vaasa) on suomalainen everstiluutnantti evp ja miekkailija.
Nils-Åke Jåfs kirjoitti ylioppilaaksi Hangon yhteiskoulusta 1952 ja suoritti varusmiespalveluksensa 4. prikaatin patteristossa vuosina 1952–1953.
Kadettikoulun jälkeen hän opiskeli Kadettikoulussa 39. kadettikurssilla ja palveli nuorempana upseerina (vänrikki) Psto/4.Pr:ssa. 1956 hänet ylennettiin luutnantiksi ja 1959 yliupseerikurssin jälkeen yliluutnantiksi. Vuosina 1957–1960 Jåfs toimi Uudenmaan prikaatissa osaston johtajana, kapteenikurssin käytyään tiedustelupatterin päällikön sijaisena 1960–1961 sekä patterin päällikkönä 1961–1962. Vuosina 1963–1964 ja 1965–1967 Jåfs toimi Pohjois-Karjalan patteriston huoltopäällikkönä. Välissä hän toimi huoltokomppanian päällikkönä suomalaisessa YK-pataljoonassa Kyproksella. Vuodesta 1967 Jåfs toimi huoltopäällikkönä Vaasan sotilaspiirin esikunnassa ja suoritettuaan esiupseerikurssin hänet ylennettiin majuriksi 1970. Vuosina 1970–1976 Jåfs toimi Porin prikaatin huoltopäällikkönä ja 1974 YK-tehtävissä Siinailla. 1976–1980 Jåfs toimi huoltopäällikkönä Pohjanmaan sotilasläänin esikunnassa ja vielä ennen eläkkeelle jäämistään kolme vuotta Pääesikunnan kiinteistöpäällikkönä.
1953 Jåfs edusti Suomea miekkailun maailmanmestaruuskisoissa Kööpenhaminassa. 1949 hän voitti Suomen B-mestaruuden kalpamiekkailussa ja 1950 nykyaikaisessa viisiottelussa. 1950 hän sai Västra Nylandin kultamitalin parhaasta urheilusaavutuksesta. 1954 hän voitti akateemisten mestaruudet sekä kalvalla että säilällä.
Dáfni (metroasema)
Dáfni ( eli Σταθμός Δάφνη, "Stathmós Dáfni") on Ateenan metron asema Linjalla 2 (punainen). Se sijaitsee Ágios Dimítrioksen kaupungin pohjoislaidalla Suur-Ateenan eteläosassa ja palvelee Dáfnin kaupunkia, josta se on saanut nimensä.
Metroasema avattiin 16. marraskuuta 2000. Seuraava asema pohjoiseen on Ágios Ioánnis ja etelään Ágios Dimítrios - Aléxandros Panagoúlis.
Metroasemalla on lasiseinän takana esillä antiikin aikaisia arkeologisia kerrostumia ja löytöjä, jotka ovat paljastuneet aseman rakentamisen yhteydessä.
Almaz Mirgazov
Almaz Nailovitš Mirgazov (, s. 14. maaliskuuta 1990, Pervouralsk, Sverdlovskin alue Neuvostoliitto) on venäläinen hyökkääjänä pelaava jääpalloilija, joka edustaa Krasnojarskin Jeniseitä.
Mirgazov aloitti uransa kotiseutunsa Pervouralskin Uralski Trubnikissa, mutta siirtyi syksyllä 2009 Abakanin Sajany-Hakasijaan. Venäjän superliigaura alkoi Rodina Kirovissa, jossa hän pelasi kolme kautta. Syksyllä 2012 hän siirtyi Krasnogorskin Zorkiin, jossa hän saavutti Venäjän mestaruushopeaa ja -pronssia sekä kansainväliset Champions ja maailmancup-voitot. Syksyllä 2015 seuraksi tuli Krasnojarskin Jenisei, jossa saavutuksena oli keväällä 2016 Venäjän mestaruus.
Venäjän nuorten U15 ja U17-maajoukkueissa Mirgazov oli juniorivuosinaan ja liittyi syksyllä 2015 Venäjän maajoukkueeseen, joka seuraavana keväänä 2016 voitti maailmanmestaruuden.
Seurajoukkueissa
Maajoukkueessa
Dimotikó Théatro (metroasema)
Dimotikó Théatro ( eli Σταθμός Δημοτικό Θέατρο, "Stathmós Dimotikó Théatro") on Ateenan metron rakenteilla oleva asema Linjalla 3 (sininen). Se tulee olemaan linjan uusi pääteasema ja sijaitsee Pireuksen kaupungissa Ateenan metropolialueen lounaisosassa, lähellä Pireuksen kaupunginteatteria (”kunnallista teatteria”), josta se on saanut nimensä.
Metroasema valmistuu Linjan 3 laajennokselle, joka yhdistää linjan aiemman läntisen pääteaseman Agía Marínan Pireukseen. Asema avataan suunnitelmien mukaan vuonna 2020. Seuraava asema luoteeseen on Pireus.
Elaiónas (metroasema)
Elaiónas ( eli Σταθμός Ελαιώνας, "Stathmós Elaiónas") on Ateenan metron asema Linjalla 3 (sininen). Se sijaitsee Elaiónaksen kaupunginosassa varsinaisen Ateenan kaupunkialueen länsilaidalla.
Metroasema avattiin 26. toukokuuta 2007. Seuraava asema länteen on Aigáleo ja itään Kerameikós.
Ethnikí Ámyna
Ethnikí Ámyna ( eli Σταθμός Εθνική Άμυνα, "Stathmós Ethnikí Ámyna"; ”Kansallinen puolustus”) on Ateenan metron asema Linjalla 3 (sininen). Se sijaitsee Ateenan kunnan itälaidalla Pentágonon kaupunginosan ja Papágou-Cholargóksen kunnan rajalla.
Metroasema avattiin 28. tammikuuta 2000. Aseman lähellä sijaitsevat sekä Kreikan puolustusministeriö ("Ypourgeío Ethnikís Ámynas"), josta asema on saanut nimensä, että liikenne- ja viestintäministeriö. Aseman nimeksi suunniteltiin alun perin ministeriön lempinimen ja kaupunginosan mukaan nimeä "Pentágono" (Πεντάγωνο). Seuraava asema lounaaseen on Katecháki ja koilliseen Cholargós.
KAT (metroasema)
KAT ( eli Σταθμός Κ.Α.Τ., "Stathmós K.A.T.") on Ateenan metron asema Linjalla 1 (vihreä). Se sijaitsee Kifisián kaupungissa Suur-Ateenan pohjoisosassa.
Metroasema avattiin 27. maaliskuuta 1989. Se on saanut nimensä läheisestä KAT ("Kéntro Apokatastáseos Trafmatión") -sairaalasta. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema etelään on Maroúsi ja pohjoiseen Kifisiá.
Katecháki (metroasema)
Katecháki ( eli Σταθμός Κατεχάκη, "Stathmós Katecháki") on Ateenan metron asema Linjalla 3 (sininen). Se sijaitsee Katechákin valtakadulla ("Leofóros Katecháki") Goudín ja Ellinorósonin kaupunginosien rajalla Ateenan varsinaisen kaupunkialueen koillisosassa.
Metroasema avattiin 28. tammikuuta 2000. Seuraava asema länteen on Panórmou ja koilliseen Ethnikí Ámyna. Katecháki on mahdollisesti myös tulevan Linjan 4 asema sen myöhemmissä vaiheissa.
Maniátika (metroasema)
Maniátika ( eli Σταθμός Μανιάτικα, "Stathmós Maniátika") on Ateenan metron rakenteilla oleva asema Linjalla 3 (sininen). Se sijaitsee Agiá Sofián eli Maniátikan kaupunginosassa Pireuksen kaupungissa Ateenan metropolialueen lounaisosassa.
Metroasema valmistuu Linjan 3 laajennokselle, joka yhdistää linjan aiemman läntisen pääteaseman Agía Marínan Pireukseen. Asema avataan suunnitelmien mukaan vuonna 2020. Seuraava asema koilliseen on Níkaia ja etelään Pireus.
Maroúsi (metroasema)
Maroúsi ( eli Σταθμός Μαρούσι, "Stathmós Maroúsi") on Ateenan metron asema Linjalla 1 (vihreä). Se sijaitsee Maroúsin kaupungissa Suur-Ateenan pohjoisosassa.
Metroasema avattiin 1. syyskuuta 1957. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema lounaaseen on Neratziótissa ja pohjoiseen KAT. Maroúsi on mahdollisesti myös tulevan Linjan 4 asema sen myöhemmissä vaiheissa.
Néos Kósmos (metroasema)
Néos Kósmos ( eli Σταθμός Νέος Κόσμος, "Stathmós Néos Kósmos") on Ateenan metron asema Linjalla 2 (punainen). Se sijaitsee varsinaisen Ateenan kaupunkialueen eteläosassa Néos Kósmoksen kaupunginosassa.
Metroasema avattiin 16. marraskuuta 2000. Seuraava asema pohjoiseen on Syngroú-Fix ja etelään Ágios Ioánnis.
Neratziótissa (asema)
Neratziótissa ( eli Σταθμός Νερατζιώτισσα, "Stathmós Neratziótissa") on Ateenan proastiakós-paikallisjunien Linjan 2 sekä Ateenan metron Linjan 1 (vihreä) asema. Se sijaitsee Neratziótissan kaupunginosassa Maroúsin kaupungissa Ateenan metropolialueen pohjoisosassa.
Asema avattiin aivan Ateenan olympialaisten alla 6. elokuuta 2004. Aseman lähellä sijaitsee Ateenan olympiastadion ja olympiakeskus. Metrolinjalla 1 seuraava asema lounaaseen on Eiríni ja koilliseen Maroúsi.
Nomismatokopeío (metroasema)
Nomismatokopeío ( eli Σταθμός Νομισματοκοπείο, "Stathmós Nomismatokopeío"; ”Rahapaja”) on Ateenan metron asema Linjalla 3 (sininen). Se sijaitsee Mesogeíon-kadulla Agía Paraskevín, Chalándrin ja Cholargóksen kaupunkien rajalla Suur-Ateenan koillisosassa.
Metroasema avattiin 2. syyskuuta 2009. Aseman lähellä sijaitsee muun muassa Kreikan rahapaja ("Nomismatokopeío") eli Ídryma Ektýposis Trapezogrammatíon kai Axión (IETA), josta asema on saanut nimensä. Seuraava asema lounaaseen on Cholargós ja koilliseen Agía Paraskeví.
Panórmou (metroasema)
Panórmou ( eli Σταθμός Πανόρμου, "Stathmós Panórmou") on Ateenan metron asema Linjalla 3 (sininen). Se sijaitsee Panórmou-kadulla Ampelókipoin kaupunginosan pohjoislaidalla varsinaisen Ateenan kaupunkialueen koillisosassa.
Metroasema avattiin 28. tammikuuta 2000. Seuraava asema etelään on Ampelókipoi ja itään Katecháki.
Peristéri (metroasema)
Peristéri ( eli Σταθμός Περιστέρι, "Stathmós Peristéri") on Ateenan metron asema Linjalla 2 (punainen). Se sijaitsee Peristérin kaupungissa Suur-Ateenan länsiosissa.
Metroasema avattiin 6. huhtikuuta 2013. Seuraava asema luoteeseen on Anthoúpoli ja kaakkoon Ágios Antónios.
Petrálona (metroasema)
Petrálona ( eli Σταθμός Πετράλωνα, "Stathmós Petrálona") on Ateenan metron asema Linjalla 1 (vihreä). Se sijaitsee Petrálonan kaupunginosassa varsinaisen Ateenan kaupunkialueen lounaisosassa.
Metroasema avattiin 22. marraskuuta 1954. Asema on suurimman osan vanhan Linjan 1 asemista tavoin maanpäällinen ja muistuttaakin enemmän paikallisjuna- kuin metroasemaa. Seuraava asema pohjoiseen on Thiseío ja etelään Távros - Elefthérios Venizélos.
Sepólia (metroasema)
Sepólia ( eli Σταθμός Σεπόλια, "Stathmós Sepólia") on Ateenan metron asema Linjalla 2 (punainen). Se sijaitsee Sepólian kaupunginosassa Ateenan varsinaisen kaupunkialueen luoteislaidalla.
Metroasema avattiin 28. tammikuuta 2000. Seuraava asema länteen on Ágios Antónios ja kaakkoon Attikí.
Linja 2
Linja 2 voi viitata muun muassa seuraaviin:
Linja 3
Linja 3 voi viitata muun muassa seuraaviin:
Linja 4
Linja 4 voi viitata muun muassa seuraaviin:
From Ashes to New
From Ashes to New on yhdysvaltalainen rockyhtye, jonka musiikissa voi kuulla vaikutteita myös nu metallista ja alternative metallista. Yhtye perustettiin elokuussa 2013. Se julkaisi ensimmäisen EP:nsä samana vuonna. Seuraava EP ilmestyi vuonna 2015 Eleven Seven Musicin kautta. Debyyttialbumi, "Day One" julkaistiin helmikuussa 2016. Yhtyeen toinen albumi "The Future" julkaistiin huhtikuussa 2018.
Luettelo Saksan saarista
Tässä luettelossa on Saksan suurimmat saaret sekä muita saaria.
Saksan pinta-alaltaan suurimmat saaret ovat:
Muita tunnettuja saaria Saksassa ovat muun muassa seuraavat:
RCU
RCU voi tarkoittaa jotain seuraavista: